Elvis Presley

Elvis Aronas Preslis (Elvis Aron Presley, 1935 m. sausio 8 d. Tupele, JAV – 1977 m. rugpjūčio 16 d. Memfyje, JAV) buvo amerikiečių dainininkas (baritonas) ir aktorius.

Elvis laikomas Amerikos XX am. ikona, dažnai vadinamas „Rokenrolo karaliumi“ arba tiesiog „Karaliumi“.

 Biografija 
Gimė Tupele (Misisipės valstijoje), bet būdamas 13-kos metų amžiaus su tėvais persikėlė gyventi į Memfį (Tenesio valstiją). Karjerą pradėjo 1956 m., kuomet pasirašęs sutartį su įrašų kompanija RCA Records ėmė leisti hitus, tokius kaip „Blue Suede Shoes“, „Shake Rattle and Roll“, „Tutti Fruti“, „Money Honey“ ir kt.

Tuometiniai kritikai teigė, kad naujoji žvaigždė nemoka dainuoti ir pranašavo jam trumpalaikę sėkmę. Tai buvo klaidingas vertinimas, nes šis neišlavintas, maldaujamo, atkaklaus tembro baritonas pasižymėjo įgimtu talentu bendrauti per muziką.

Dauguma to laikmečio dainininkų buvo rafinuotesni ir dainuodavo akomponuojant styginių orkestrui, o Elviui pritarė elektrinė bei bosinė gitaros ir būgnai. Jo dainavimas pasižymėjo operine emocija, kuri buvo perimta iš bliuzo atlikėjų, kurių jis klausėsi 5-ajame dešimtmetyje per afroamerikiečių radijo stotis.

6-ajame dešimtmetyje Elvis toliau kūrė hitais virtusias dainas „All Shook Up“, „Jailhouse Rock“, „One Night“. Jo kūrybai nesutrukdė motinos mirtis 1958-aisiais ir dveji metai karinės tarnybos.

Siekdamas dar didesnio populiarumo, Elvis Preslis pradėjo filmuotis kine. Paragintas savo vadybininko Tomo Parkerio, Elvis atvyko į Holivudą. Kūrybos prasme tai buvo didžiulė klaida. Elvis pradėjo filmuotis pigiuose meninės prasmės neturinčiuose filmuose. Nors Elviui buvo pasiūlytas pagrindinis vaidmuo filme „West Side Story" , vietoj to jo prodiuseris T. Parkeris pasirinko „Girl Happy“, „Harem Holiday“, „Paradise, Hawaiian Style“ ir kitas vertės neturinčias juostas. T. Parkeris siekė greitų pinigų iš pigių juostų, kurių filmavimas truko ne ilgiau kaip tris savaites, o autoriaus teisės priklausė Elvio leidybos bendrovėms.

Tačiau, filmų pelningumui sumažėjus, Elvis vėl pradėjo dainuoti. 1968 m buvo nufilmuota išskirtinė TV laida, kurioje nuskambėjo naujas hitas „If I Can Dream“. Netrukus Elvis vėl grįžo į geriausių dainų sąrašus ir vėl tapo populiarus. Sugrįžęs į Memfį jis įrašė vienas garsiausių savo gyvenimo dainų „Suspicious Minds“ ir „In The Ghetto“.

8-ajame dešimtmetyje, ypač po skyrybų su Priscilla, kurią įsimylėjo tarnaudamas kariuomenėje Vokietijoje jai dar būnant 14 metų, Elvio elgsena tapo permaininga. Pasigirdo gandų apie pašlijusią sveikatą ir priklausomybę nuo receptinių vaistų.

The Beatles lyderis Dž. Lenonas yra pasakęs: „Mes, bitlai, irgi turėjome sunkių laikotarpių. Bet naštą dalijomės keturiese. O Elvis buvo vienas. Jam tikriausiai buvo nepaprastai sunku tai išgyventi“. 

1977 m. rugpjūčio 16 dieną, savo prabangiame dvare, viena garsiausių visoje muzikos istorijoje žvaigždžių mirė. Elvio mirties priežastis buvo prieštaringai vertinama – buvo nustatytos skirtingos diagnozės, pradedant  širdies smūgiu ir baigiant vaistų perdozavimu. Mirties priežasčiai nustatyti buvo atlikti pakartotiniai skrodimai ir tyrimaiTennant, Forest. 2013. Elvis Presley: Head Trauma, Autoimmunity, Pain, and Early Death. Practical Pain Management 13-5. Žiūrėti internete..

 Diskografija 

 Studijiniai albumai
 Elvis Presley (1956)
 Elvis (1956)
 Elvis' Christmas Album (1957)
 Elvis is Back! (1960)
 His Hand in Mine (1960)
 Something for Everybody (1961)
 Pot Luck (1962)
 Elvis for Everyone! (1965)
 How Great Thou Art (1967)
 From Elvis in Memphis (1969)
 From Memphis to Vegas / From Vegas to Memphis (1969)
 That's the Way It Is (1970)
 Elvis Country (I'm 10,000 Years Old) (1971)
 Love Letters from Elvis (1971)
 Elvis sings The Wonderful World of Christmas (1971)
 Elvis Now (1972)
 He Touched Me (1972)
 Elvis
 Raised on Rock / For Ol' Times Sake (1973)
 Good Times (1974)
 Promised Land (1975)
 Today (1975)
 From Elvis Presley Boulevard, Memphis, Tennessee (1976)
 Moody Blue (1977)

Filmų garso takeliai
 Loving You (1957)
 King Creole (1958)
 G.I. Blues (1960)
 Blue Hawaii (1961)
 Girls! Girls! Girls! (1962)
 It Happened at the World's Fair (1963)
 Fun in Acapulco (1963)
 Kissin' Cousins (1964)
 Roustabout (1964)
 Girl Happy (1965)
 Harum Scarum (1965)
 Frankie and Johnny (1966)
 Paradise, Hawaiian Style (1966)
 Spinout (1966)
 Double Trouble (1967)
 Clambake (1967)
 Speedway (1968)

 Filmografija 
Iš viso suvaidino 33 filmuose – 31 kino ir 2 koncertų.

 Kino filmai 

 1959 – Love Me Tender 1957 – Loving You 1957 – Jailhouse Rock 1958 – King Creole 1960 – G. I. Blues 1960 – Flaming Star 1961 – Wild in the Country 1961 – Blue Hawaii 1962 – Follow that Dream 1962 – Kid Galahad 1962 – Girls! Girls! Girls! 1963 – It Happened at the World's Fair 1963 – Fun in Acapulco 1964 – Kissin' Cousins 1964 – Viva Las Vegas 1964 – Roustabout 1965 – Girl Happy 1965 – Tickle Me 1965 – Harum Scarum 1966 – Frankie and Johnny 1966 – Paradise Hawaiian Style 1966 – Spinout 1967 – Double Trouble 1967 – Easy Come, Easy Go 1967 – Clambake 1968 – Stay Away Joe 1968 – Speedway 1968 – Live a Little, Love a Little 1969 – Charro! 1969 – The Trouble With Girls 1969 – Change of Habit Koncertų filmai 
 1970 – Elvis – That's The Way It Is 1972 – Elvis On Tour''

 Šaltiniai 

 Nuorodos 

 elvis.com


Kategorija:JAV roko atlikėjai
Kategorija:JAV muzikai
Kategorija:Pop dainininkai
Kategorija:Baritonai